Kačupys

Kačupys – upelis vidurio Lietuvoje, Kėdainių rajone; Dotnuvėlės dešinysis intakas (Nevėžio baseinas). Prasideda Krakių miškuose, Bakšių kaimo teritorijoje. Teka dirbamais laukais pietryčių kryptimi. Žemupyje pasuka į rytus, įteka į Dotnuvėlę 23,1 km nuo jos žiočiųhttps://web.archive.org/web/20210607175341/http://vanduo.gamta.lt/files/LR_upiu_klasifikatorius.pdf, Vainotiškių kaimo pietinėje dalyje.

Upelio vaga sureguliuota, tuoj aukščiau žiočių įrengtas nedidelis tvenkinėlis (0,76 ha). Prie Kačupio įsikūręs Siponių kaimas.

Vandenvardis reiškia katės upė, tačiau taip pat gali reikšti „menką, prastą upę“ (plg. kačiaplaukis – „menkas, plonas plaukas“, katlupa – „niekam tikęs žmogus“, katvokietis – „netikras vokietis“).

 Šaltiniai 

Kategorija:Kėdainių rajono upės